Politicianul britanic Nigel Farage a confirmat că nu va candida la alegerile generale ce vor avea loc pe 4 iulie, pentru că îi pasă mai mult de alegerile prezidențiale din SUA.
Președintele de onoare al partidului Reform UK spune că, totuși, va sprijini formațiunea sa politică.
„În calitate de președinte de onoare al Reform UK, susțin pe deplin conducerea lui Richard Tice și îndemn alegătorii să-și pună încrederea în el și Lee Anderson”.
„Nu este momentul potrivit să merg mai departe decât atât. Oricât de importante sunt alegerile generale, scrutinul din Statele Unite ale Americii, din 5 noiembrie, are o importanță globală uriașă. O Americă puternică ca aliat apropiat este vitală pentru pacea și securitatea noastră. Intenționez să ajut cu campania din SUA în orice mod pot.
„Alegerea dintre laburişti şi conservatori este neinspirantă şi numai reformele au agenda radicală necesară pentru a pune capăt declinului în această ţară”.
Farage a ajutat campania lui Donald Trump din 2016.
În 2020, el a fost chiar scutit de interdicția de călătorie din SUA pe timpul pandemiei, astfel încât să-l poată ajuta pe Trump în timpul campaniei sale electorale.
Farage a fost candidat pentru parlament pentru diverse partide de șapte ori.
În 2019 a fost lider al Partidului Brexit – mai târziu redenumit Reform UK – până în 2021.
În 2021, a demisionat pentru a se concentra pe cariera sa de prezentator TV pe GB News.
În 2017, Farage a sugerat că ieșirea Marii Britanii din UE survine într-un moment potrivit, întrucat el considera 'incredibil' ca țara sa să fie într-o uniune politică cu Romania.
"Românilor nu trebuia să li se permită să intre in UE", concluziona acesta.